തെരുവുനായ ശല്യത്തില് ഫറോക്ക് ഭീതിയില് നാട്ടുകാര് ഫറോക്ക്: തെരുവുനായ ശല്യം രൂക്ഷമായതോടെ ഫറോക്കിലെ ജനം വലയുന്നു. ചുങ്കം, പേട്ട, ചന്തക്കടവ്, കള്ളിത്തൊടി, ഫറോക്ക് അങ്ങാടി, റെയില്വേ സ്റ്റേഷന്, കരുവന് തിരുത്തി എന്നിവിടങ്ങളിലാണ് ഇവയുടെ വിളയാട്ടം. പ്രഭാത സവാരിക്കാര് മുതല് പത്രവിതരണക്കാര് വരെ ഇവയുടെ ആക്രമണം നേരിടുന്നുണ്ട്. നായ്ക്കള് ഇരുചക്ര വാഹനങ്ങള്ക്ക് മുന്നില് ചാടി അപകടമുണ്ടാക്കുന്നതും പതിവായിയിട്ടുണ്ട്. കൂട്ടമായെത്തുന്ന തെരുവുനായ്ക്കള്ക്ക് മുന്നില് സ്ത്രീകളും കുട്ടികളും നിസഹായരാകുകയാണ്. കഴിഞ്ഞ ദിവസം കോമണ്വെല്ത്ത് ഓട്ടുകമ്ബനിയുടെ മുന്നില് തമ്ബടിച്ച നായക്കൂട്ടം ഇരുചക്ര വാഹനയാത്രക്കാരെ ആക്രമിച്ചിരുന്നു. നവംബറില് സ്കൂള് തുറക്കുമ്ബോള് കുട്ടികളെ എങ്ങനെ അയയ്ക്കുമെന്ന ഉത്ക്കണ്ഠയിലാണ് രക്ഷിതാക്കള്. നഗരസഭ പരിഹാരം ഉണ്ടാക്കണമെന്ന് നാട്ടുകാര് ആവശ്യപ്പെടുന്നു.